In nomine Verbi incarnati. Notum sit cunctis christianis fidelibus, quod ego Maingodus dono Domino Deo et sanctis apostolis ejus Petro et Paulo, ad locum Cluniacum, de res meas, pro anima sororis meæ Evæ, que sunt sitæ in pago Matisconense, in villa vocabulo Vallis: hoc est unum campum qui nominatur Ascuniaco; terminat a mane terra Sancti Andreæ, a medio die terra Sancti Petri, a sero similiter terra Sancti Andreæ. Infra istis terminiis, dono omnia Sancto Petro. Dono etiam in ipsa villa unam vineam cum uno campo insimul tenente, terminante a mane via publica, a medio die terra Sancti Petri, a sero Maingo, qui hanc cartam scribi precepit. Facio autem hanc donationem in tali conventu, ut de supra denominatos campos faciant ab hodierno quicquid facere voluerint; vineam quoque quamdiu vixero teneam, et omni anno quattuor sextarios de vino monachis in vestitura persolvam, post meum quoque discessum faciant quicquid voluerint. S. Maingodi, qui hanc cartam fieri rogavit. S. Tecelini, senioris ejusdem Ævæ. S. Artaldi, filii ejus. S. Adalardi. S. Bernardi presbiteri. S. Isemberti presbiteri. S. Witberti presbiteri. S. Tetberti. S. Evæ, uxoris Maingodi.